als_Latn dik_Latn sag_Latn
Një tjetër shpërthim me tritol është regjistruar mbrëmjen e së mërkurës, në anë të rrugës kryesore të fshatit Lazarat, afër vendit te quajtur “Pularia” në Gjirokastër. Rreth 100 gram tritol të lidhura në fund të një shtylle elektrike ka shpërthyer, duke dëmtuar lehtë bazën mbështetëse te saj. Gjithçka u konstatua pas një telefonate anonime ne sallën operative te Drejtorisë se Policisë se Qarkut Gjirokastër. Kjo ngjarje ka vënë në lëvizje uniformat blu, të cilat kanë zhvilluar edhe një aksion kontrolli. Gjate tij u zbulua dhe u sekuestrua 12 kilogramë lëndë shpërthyese e llojit tritol, e fshehur në një tunel në fshatin Lazarat. Ndërkohë vijojnë kërkimet për arrestimin e katër personave, te cilët qëlluan me arme postbllokun e policisë.
als_Latn